[image: CD COLOR 2016 ]

PARLAMENTUL ROMÂNIEI
CAMERA DEPUTAŢILOR
Comisia pentru cultură, arte și mijloace de informare în masă


                      Nr.7c-12/219/03 iunie 2026



RAPORT   
asupra 
[bookmark: _Hlk230786485]Propunerii legislative pentru modificarea și completarea
Legii audiovizualului nr.504/2002	

În conformitate cu prevederile art. 95 din Regulamentul Camerei Deputaților Comisia pentru cultură, arte și mijloace de informare în masă a fost sesizată, spre dezbatere în fond, cu Propunerea legislativă pentru modificarea și completarea Legii audiovizualului nr.504/2002, transmisă cu adresa nr. Plx 321 din 14 aprilie 2026 și înregistrată la Comisie  cu nr. 7c-12/141 din 15 aprilie 2026.
Potrivit prevederilor art.75 alin.(1) din Constituția României, republicată, și ale art. 92 alin. (8)  din Regulamentul Camerei Deputaților, republicat, cu modificările și completările ulterioare, Camera Deputaților este  Cameră decizională.
La întocmirea prezentului raport comisia a avut în vedere:
· avizul favorabil, cu observații și propuneri, al Consiliului Legislativ (nr.138/11 februarie 2026);
· avizul nefavorabil  al Consiliului Economic și Social (nr.140/09 martie 2026);
· avizul negativ al Consiliului Național al Audiovizualului (Nr. 1594R7 din 25 februarie 2026);
· [bookmark: _Hlk230786160]avizul negativ al Comisiei pentru drepturile omului, culte și problemele minorităților naționale (7c-6/362/29 aprilie 2026);
· [bookmark: _Hlk230786267]avizul negativ al Comisiei pentru egalitatea de șanse pentru femei și bărbați (Nr.7c-19/212/13 mai 2026);
· avizul negativ al Comisiei juridice, de disciplină și imunități (7c-13/398/12 mai 2026);
Propunerea legislativă supusă dezbaterii are ca obiect de reglementare modificarea și completarea Legii nr.504/2002, în scopul preluării la nivelul legii a prevederilor referitoare la evenimentele de importanță majoră difuzate în cadrul programelor de televiziune, precum și al includerii în lista evenimentelor respective a meciurilor echipelor naționale de handbal feminin și masculin la campionatele mondiale și europene..
Comisia pentru cultură, arte, mijloace de informare în masă a examinat inițiativa legislativă în ședința din data de 3 iunie 2026.
La lucrările comisiei deputații și-au înregistrat prezența conform listei de prezență. 
În urma examinării inițiativei legislative, a documentelor atașate, precum şi a opiniilor exprimate, membrii Comisiei au hotărât, cu majoritatea voturilor parlamentarilor prezenți, să propună plenului Camerei Deputaților adoptarea a Propunerii legislative pentru modificarea și completarea Legii audiovizualului nr.504/2002 cu amendamentele admise, prezentate în anexa care face parte integrantă din prezentul raport.
 În raport de obiectul și conținutul său, propunerea legislativă face parte din categoria legilor ordinare.

      George – Mihail NEAMȚU                    Lucian-Gabriel BOGDĂNEL
                                                                         

	      
                 

  

     										    consilier parlamentar 
 		Dan Kalber

ANEXĂ

Amendamente admise

	[bookmark: _Hlk220920848]Nr.
crt.
	Textul inițiativă legislativă
	Text propus de Comisie
(Autorul amendamentului)
	Motivare

	1.
	LEGE
pentru modificarea și completarea Legii audiovizualului nr. 504/2002
	
Nemodificat
	   

	2.
	Art. I - Legea audiovizualului nr. 504/2002, publicată în Monitorul Oficial al României, Partea I, nr. 534 din 22 iulie 2002, cu modificările și completările ulterioare, se modifică și se completează după cum urmează:
	Nemodificat
	    

	3.
	1. La articolul 1, punctul 29 se modifică și va avea următorul cuprins:
,,29. eveniment de importanță majoră - orice eveniment care poate prezenta interes pentru o parte importantă a publicului și care este prevăzut în prezenta lege la art. 21 alin. (3);"
	1. La articolul 1, punctul 29 se modifică și va avea următorul cuprins:

,,29. eveniment de importanță majoră - eveniment care poate prezenta interes pentru o parte importantă a publicului și care este prevăzut la art. 21 alin. (3);"
(Amendament propus de Comisie)
	Pentru conformitate cu avizul Consiliului Legislativ.

	4.
	2. La articolul 21, alineatele (2) și (3) se modifică și vor avea următorul cuprins:
„(2) În sensul alin. (1), prin parte importantă a publicului se înțelege cel puțin 70% din populația recenzată a României.
(3) Sunt considerate evenimente de importanță majoră:
a) Festivalul Internațional „George Enescи";
b) Jocurile Olimpice de Iarnă;
c) Jocurile Olimpice de Vară;
d) Campionatul mondial de fotbal și jocurile de calificare ale echipei naționale a României la acest campionat;
e) Campionatul european de fotbal și jocurile de calificare ale echipei naționale a României la acest campionat;
f) Meciurile echipelor naționale de handbal feminin și masculin la Campionatul mondial;
g) Meciurile echipelor naționale de handbal feminin și masculin la Campionatul european."
	2. La articolul 21, alineatele (2) și (3) se modifică și vor avea următorul cuprins:
„(2) În sensul alin. (1), prin parte importantă a publicului din România se înțelege cel puțin 70% din populația recenzată a României.
(3) Sunt evenimente de importanță majoră:
a) Festivalul Internațional „George Enescи";
b) Jocurile Olimpice de Iarnă;
c) Jocurile Olimpice de Vară;
d) Campionatul mondial de fotbal și jocurile de calificare ale echipei naționale a României la acest campionat;
e) Campionatul european de fotbal și jocurile de calificare ale echipei naționale a României la acest campionat;
f) meciurile echipelor naționale de handbal feminin și masculin la Campionatul mondial;
g) meciurile echipelor naționale de handbal feminin și masculin la Campionatul european."
(Amendament propus de Comisie)
	Pentru conformitate cu avizul Consiliului Legislativ.   

	5.
	 3. La articolul 21, după alineatul (4), se introduc trei noi alineate, alin. (5) - (7) cu următorul cuprins:
„(5) Difuzarea evenimentelor de importanță majoră prevăzute la alin. (3), se face de regulă în direct.
(6) În funcție de condiții și de înțelegerile dintre radiodifuzori și organizatori, difuzarea unor manifestări care fac parte dintr-un eveniment de importanță majoră prevăzut la alin. (3) se poate face decalat, în tot sau în parte.
(7) Evenimentele de importanță majoră prevăzute la alin. (3), precum și modificările și completările acesteia, se comunică Comisiei Europene de către Consiliul Național al Audiovizualului."   
	3. La articolul 21, după alineatul (4) se introduc trei noi alineate, alin. (5) - (7), cu următorul cuprins:
„(5) Difuzarea evenimentelor prevăzute la alin. (3) se face, de regulă, în direct.

(6) În funcție de condiții și de înțelegerile dintre radiodifuzori și organizatori, difuzarea evenimentelor de importanță majoră sau a unor părți componente ale acestora se poate face decalat.


(7) Lista evenimentelor de importanță majoră prevăzută la alin. (3), precum și orice modificare sau completare a acesteia, se comunică Comisiei Europene de către Consiliu."   
(Amendament propus de Comisie)
	Pentru conformitate cu avizul Consiliului Legislativ.

	Art. II - La data intrării în vigoare a prezentei legi se abrogă Hotărârea Guvernului nr. 47/2003 privind stabilirea evenimentelor de importanță majoră difuzate în cadrul programelor de televiziune, publicată în Monitorul Oficial al României, Partea I, nr. 82 din 10 februarie 2003. 
	Nemodificat

